A black and white drawing of a creature with wings

AI-generated content may be incorrect.ที่ มท ๐๘21.4/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มิถุนายน 2568

เรื่อง การเข้าร่วมโครงการเบิกจ่ายตรงเงินสวัสดิการรักษาพยาบาลของหน่วยบริการปฐมภูมิและเครือข่าย หน่วยบริการปฐมภูมิ ปีงบประมาณ พ.ศ. 2568

เรียน ผู้ว่าราชการจังหวัด ตามบัญชีแนบท้าย

สิ่งที่ส่งมาด้วย สำเนาหนังสือสำนักงานปลัดกระทรวงสาธารณสุข ที่ สธ 0239.02/14755

ลงวันที่ 6 มิถุนายน 2568

ด้วยกรมส่งเสริมการปกครองท้องถิ่นได้รับแจ้งจากสำนักงานปลัดกระทรวงสาธารณสุขว่ากระทรวงสาธารณสุขร่วมกับกรมบัญชีกลาง จัดทำโครงการเบิกจ่ายตรงเงินสวัสดิการรักษาพยาบาลของหน่วยบริการปฐมภูมิและเครือข่ายหน่วยบริการปฐมภูมิ เพื่ออำนวยความสะดวกให้แก่ข้าราชการและบุคคลในครอบครัวในการเข้ารับบริการ และลดความแออัดในโรงพยาบาล โดยได้แจ้งรายชื่อสถานีอนามัยเฉลิมพระเกียรติ ๖๐ พรรษา นวมินทราชินี ที่ถ่ายโอนภารกิจให้แก่องค์การบริหารส่วนจังหวัดและขึ้นทะเบียนเป็นหน่วยบริการปฐมภูมิและเครือข่ายหน่วยบริการปฐมภูมิ จำนวน ๒๐ แห่ง ที่มูลนิธิพัฒนาสถานีอนามัยเฉลิมพระเกียรติ ๖๐ พรรษา นวมินทราชินี แจ้งความประสงค์ให้เป็นหน่วยบริการฯ ที่นำร่องเข้าร่วมโครงการเบิกจ่ายตรงเงินสวัสดิการรักษาพยาบาลของหน่วยบริการปฐมภูมิและเครือข่ายหน่วยบริการปฐมภูมิ ปีงบประมาณ พ.ศ. 2568

ในการนี้ กรมส่งเสริมการปกครองท้องถิ่นขอความอนุเคราะห์จังหวัดแจ้งให้สำนักงานส่งเสริมการปกครองท้องถิ่นจังหวัดดำเนินการ ดังนี้

1. แจ้งสถานีอนามัยเฉลิมพระเกียรติ ๖๐ พรรษา นวมินทราชินี เป้าหมายในพื้นที่ทราบและจัดส่งเอกสารที่เกี่ยวข้องให้สำนักงานส่งเสริมการปกครองท้องถิ่นจังหวัด

2. ตรวจสอบความถูกต้องของเอกสารที่เกี่ยวข้องตามข้อ 1 และรวบรวมให้กรมส่งเสริมการปกครองท้องถิ่นทราบ ทางเอกสารและทางไปรษณีย์อิเล็กทรอนิกส์ goodhealthdla2025@gmail.com ภายในวันศุกร์ที่ 4 กรกฎาคม 2568

ทั้งนี้ ได้มอบหมายให้นางสาวติดตา บัวบุตร และนางสาวชลธิชา ทัตชัย เป็นผู้ประสานงาน เบอร์โทรศัพท์ 081 174 3738 หรือ 02 241 9000 ต่อ 5405 โดยสามารถดาวน์โหลดสิ่งที่ส่งมาด้วยได้ที่ QR Code ท้ายหนังสือฉบับนี้

จึงเรียนมาเพื่อโปรดพิจารณา

ขอแสดงความนับถือ



อธิบดีกรมส่งเสริมการปกครองท้องถิ่น

กองสาธารณสุขและสิ่งแวดล้อมท้องถิ่น

ร.อสถ. ......................................

ผอ.กสส.......................................

ผอ.กง.สส. ......................................

ติดตา นวผ.ชก. ............................

กลุ่มงานส่งเสริมสุขภาพ

ไปรษณีย์อิเล็กทรอนิกส์ saraban@dla.go.th

โทร. ๐-๒๒๔๑-9000 ต่อ 5405

**บัญชีแนบท้าย หนังสือ สถ. ด่วนที่สุด ที่ มท ๐๘21.4/ว**

**ลงวันที่ มิถุนายน 2568**

|  |  |  |  |
| --- | --- | --- | --- |
| 1. | กำแพงเพชร | 11. | มหาสารคาม |
| 2. | จันทบุรี | 12. | มุกดาหาร |
| 3. | เชียงราย | 13. | ยโสธร |
| 4. | ตาก | 14. | ร้อยเอ็ด |
| 5. | น่าน | 15. | ระยอง |
| 6. | ปทุมธานี | 16. | ลำพูน |
| 7. | ประจวบคีรีขันธ์ | 17. | ศรีสะเกษ |
| 8. | ปราจีนบุรี | 18. | สมุทรสาคร |
| 9. | พะเยา | 19. | หนองบัวลำภู |
| 10. | แพร่ | 20. | อำนาจเจริญ |